En 1992 a chestión d'a estación pasó a mans de Ibercaja y o Gubierno d'Aragón y en 1996 se fació a mayor enamplación d'a estación por a val de Sabocos, construyendo-se as telecadieras Sabocos y Petrosos de 4 plazas, a telecadiera Javier Escartín de dos plazas y o telesquí O'fonil. En as siguients temporadas s'instalarían a telecadiera Corona de Aragón y o telesquí Quebrantahuesos. Ya en l'anyo 1999 ye construyita a telecabina de 8 plazas que sustituyiría a l'antiga telecadiera Santa Cruz y que puyaría dende o lugar, a 1150 m, dica os 1900 m d'altaria. Tamién se construye un edificio con servicios como restaurant y cafeteria en a cota 1900.